Студирао је право на Карловом универзитету у Прагу где је дипломирао 1969. године, а докторирао на Универзитету Коменског у Братислави 1971. Од 1970. до 1981. радио је у адвокатури. 1981. године одузета му је адвокатска лиценца од стране комунистичких власти, зато што је бранио особу у политичком процесу. Међутим, он је наставио да пружа правне савете политичким дисидентима широм Чехословачке као и верским активистима. Између 1987. и 1989. објављивао је илегално часопис "Братиславски Лист" у којем се противио тадашњем комунистичком систему, због чега је био ухапшен у августу 1989. године. Пуштен је из затвора у новембру 1989. током Плишане револуције у Чехословачкој.